McDonnell Douglas X-36

McDonnell Douglas X-36 (arba Boeing X-36) beuodegis manevringumo bandymų naikintuvas – 28% mastelio tyrimams naudotas beuodegio (skraidančio sparno) naikintuvo prototipas. Pirmą kartą į orą pakilo 1997 m. gegužės 17 d. ir viso atliko 31 sėkmingą skrydį. 

Pilotas sėdėdavo natūralaus dydžio žemėje pastatytame kokpite, lėktuvo nosyje buvo įtaisyta vaizdą pilotui perduodanti kamera. Lėktuvo kryptis buvo keičiama vietoje uodegos naudojantis kanardais, deceleronais (tam tikri perdaryti dviejų dalių eleronai) ir tūtomis. Stabilumo problemos buvo sprendžiamos naudojantis elektronine „fly-by-wire“ valdymo sistema. Viso buvo pagaminti du lėktuvai.http://www.whiteeagleaerospace.com/x-36-high-agility-research-aircraft/

1997 m., tebevykstant bandymams, McDonnell Douglas susijungė su Boeing, todėl šis lėktuvas kartais vadinamas Boeing X-36.

Eksperimentai laikomi pasiteisinusiais, lėktuvai įvykdė ar pranoko visus projekte numatytus reikalavimus. Nepaisant jo sėkmės, kol kas nėra jokių duomenų apie programos tęsimą ar jo pagrindu kuriamus naujus naikintuvus. Vienas lėktuvas nuo 2003 m. liepos 16 d. yra saugomas Ohajo valstijos Deitono mieste įsikūrusiame, Valstybinio Jungtinių Valstijų karinių oro pajėgų muziejaus „Research & Development“ galerijoje.http://boeing.mediaroom.com/2003-07-16-Boeing-Bird-of-Prey-and-X-36-Inducted-into-Air-Force-Museum Kitas – Oro pajėgų bandomųjų lėktuvų muziejuje Edvardso karinių oro pajėgų bazėje Kalifornijoje.

 Charakteristikos 
 Įgula: valdomas nuotoliniu būdu
 Ilgis: 5,55 m
 Sparnų mojis: 3,15 m
 Aukštis: 95 cm
 Didžiausias kilimo svoris: 560 kg
 Varikliai: vienas 3,1 kN traukos turboreaktyvinis "Williams International F112"

 Didžiausias greitis: 375 km/h
 Skrydžio lubos: 6 100 mdesignation-systems.net: Boeing (McDonnell Douglas) X-36D. R. Jenkins, T. Landis, J. Miller * American X-Vehicles: An Inventory—X-1 to X-50 (NASA Special Publication)

 Taip pat skaitykite 

 X-lėktuvai

 Nuorodos ir šaltiniai 
 NASA Armstrong Fact Sheet: X-36 Tailless Fighter Agility Research Aircraft

 Išnašos 

Kategorija:Eksperimentiniai orlaiviai
Kategorija:Monoplanai
Kategorija:Boeing orlaiviai
Kategorija:McDonnell Douglas lėktuvai
Kategorija:JAV bepiločiai orlaiviai
Kategorija:Skraidantis sparnas